O‘ZBEKISTON RESPUBLIKASI OLIY VA O‘RTA MAXSUS

TA’LIM VAZIRLIGI

SAMARQAND DAVLAT UNIVERSITETI

**«Tasdiqlayman»**

SamDU o‘quv ishlari bo‘yicha prorektori \_\_\_\_\_\_\_\_\_\_\_\_\_\_\_\_\_\_\_\_\_\_\_\_

prof. Soleyev A.

«\_\_\_» \_\_\_\_\_\_\_\_\_2019-yil

**“PSIXOLINGVISTIKA” FANIDAN**

**ISHCHI O‘QUV DASTURI**

Bilim sohasi: 100000 – Gumanitar soha

Ta’lim sohasi: 120000 – Gumanitar fanlar

Ta’lim yo’nalishi: 5A 120101 – Lingvistika (o’zbek tili)

**Samarqand – 2019**

Fanning ishchi o‘quv dasturi o‘quv, ishchi o‘quv reja va o‘quv dasturiga muvofiq ishlab chiqildi.

**Tuzuvchi**:

Pardayev A.– SamDU o‘zbek tilshunosligi kafedrasi dotsenti, f.f.n.

**Taqrizchilar**:

Boltayev M. – SamDU o’zbek tili va adabiyoti kafedrasi dotsenti.

G‘afforov A.A. - SamDU o‘zbek tilshunosligi kafedrasi dotsenti, f.f.n.

Fanning ishchi o‘quv dasturi SamDU o‘zbek tilshunosligi kafedrasining 2019-yil 28-avgustdagi 1-son yig‘ilishida muhokamadan o‘tgan va fakultet ilmiy kengashi va o’quv-uslubiy kengashida muhokama qilish uchun tavsiya etilgan.

**Kafedra mudiri f.f.d. A.B.Pardayev**

Fanning ishchi o‘quv dasturi Filologiya fakulteti o‘quv-uslubiy kengashida muhokama etilgan va foydalanishga tavsiya qilingan (2019 yil \_\_ \_\_\_\_\_\_\_\_\_dagi 1-sonli bayonnoma).

**Fakultet O‘quv-uslubiy**

**kengashi raisi prof. Abdiyev M.**

Fanning ishchi o‘quv dasturi Filologiya fakulteti Ilmiy kengashida muhokama etilgan va foydalanishga tavsiya qilingan (2019 yil \_\_\_\_\_\_\_\_\_\_\_dagi 1-sonli bayonnoma.

**Fakultet Ilmiy**

**kengashi raisi prof. Eltazarov J.**

**Kelishildi**:

**O‘quv uslubiy boshqarma boshlig‘i dots.B.Aliqulov**

1-kurs 2-semestr

**Kirish**

Lingvistikada paradigmalar bir-birini o‘zgartirmaydi, biroq biri boshqasini to‘ldiradi. Tilshunoslikda an’anaviy tarzda ilmiy paradigma uch turga ajratiladi: qiyosiy-tarixiy, sistem-struktur va antropotsentrik.

Qiyosiy-tarixiy va sistem-struktur paradigmada asosiy e’tibor ob’ektga qaratilgan bo‘lsa, antropotsentrik paradigmada tadqiqotchilarning qiziqishlari ob’ektdan sub’ektga o‘zgardi, ya’ni inson tilda, til esa insonda tahlil qilina boshladi. Tilning antropotsentrik g‘oyasi zamonaviy tilshunoslikning asosini tashkil qilib, psixolingvistika uning doirasida shakllangan muhim yo‘nalishlardan biridir. SHunga ko‘ra psixolingvistik masalalarni o‘rganish har jihatdan dolzarbdir.

Kelgusida ilmiy-tadqiqot bilan shug‘ullanishi zarur bo‘lgan magistrantlarning e’tibori psixolingvistik hodisalar, xususan, tilni egallash, nutqni yaratish, nutqni tushunish, kommunikatsiya, individning ichki psixik kechinmalari, nutq faoliyatining buzilish jarayonlari, til va tafakkur munosabati kabi dolzarb ilmiy muammolarga qaratilishi har jihatdan maqsadga muvofiqdir.

**Fanning maqsad va vazifalari**

Fanning maqsadi – magistrantlarga insonning nutq faoliyati zamirida yotgan struktura va jarayonlarni, xususan, nutqni hosil qilish, nutqni qabul qilish, kodlash va dekodlash, til qobiliyati, tilni egallash, kommunikatsiya, shuningdek, individning ichida kechayotgan psixik hodisalarni psixologik va lingvistik nuqtai nazardan tadqiq qilishni o‘rgatishdan iborat.

Ushbu kurs magistrantlarga psixolingvistikaning vujudga kelish tarixi, uning mavjud asosiy yo‘nalishlari, maktablari haqida ma’lumot berish; til va tafakkur munosabati, til qobiliyati, nutqning qo‘llanishi, nutq faoliyati va uning harakatga kelish jarayonining normadan chiqib ketish sabablarini aniqlash; ta’lim oluvchilarda matnlarning psixolingvistik tahlilida eksperiment usullardan foydalanish malakasini hosil qilish; bugungi kundagi nazariy yo‘nalishlar, yangi g‘oyalar hamda psixolingvistik jarayonlar xususida ijodiy mulohaza yuritish, ilmiy yondashuvni tarbiyalash vazifasini qo‘yadi.

###### *Fan bo‘yicha magistrantlarning bilimi, ko‘nikma va malakasiga*

###### *qo‘yiladigan talablar*

“Psixolingvistika” fani bo‘yicha magistrant lingvistik ta’limot tizimida psixolingvistikaning o‘rni, psixolingvistikaning asosiy yo‘nalishlari, shaxs xulqi va uning nutqiy shakllari, shaxs xulqi tahliliga oid uch dunyoqarash, “kod”, “signal”, “ma’lumot”, “kodlash”, “dekodlash” tushunchalari, bixeviorizm, neobixeviorizm, inson psixikasining ijtimoiyligi, tafakkur va nutq, ong tuzilishining sistemliligi, “til qobiliyati” tushunchasi, nutqning qo‘llanishi, modelь tushunchasi, L.Vigotskiy modeli, A.Luriyaning darajali modeli, A.Leontev - T.Ryabovaning fikr ifodalash modeli, bolalar nutqining o‘ziga xos xususiyatlari, bolalar nutqida protosemantik belgilarning shakllanishi, bolalar nutqida semantik bosqich, bolalarning so‘z yasash malakasini egallashi, nutq patologiyasi va uning asosiy ko‘rinishlari, afaziya hodisasi, alaliya hodisasi, “nutq faoliyati” tushunchasi, nutq faoliyatining tuzilishi, nutq faoliyatining psixologik mexanizmi, psixolingvistika metodlarini **bilishi** kerak.

Zamonaviy psixolingvistik nazariyalarni tavsiflashni, kommunikativ vaziyat va kommunikativ nominatsiyaning o‘rnini belgilashni, kommunikatsiya jarayonidagi psixolingvistik vositalarni qo‘llashni, stimul va reaksiya tushunchalarini bilishni, nutq faoliyatini tashkil qilishdagi zaruriy omillarni tushuntira olishni, inson, vaziyat va eksperiment omillariga tayanishni, matnning yaratilishi va tushunilishini izohlashni, xabar-2ning xabar-1ga mos kelish darajasini aniqlashni, kommunikatsiyada samaradorlik va ishonchliliko‘lchovlari, matnni psixolingvistik tahlil qilish, matnga psixolingvistik munosabat bildirish, matnning psixolingvistik xususiyatlari va ularni tarkiblash jarayonini tushuntira olish, psixolingvistik natijalarni qo‘lga kiritish, muallif va retsipient munosabatini aniqlash, psixolingvistik eksperimentlarni ishlab chiqish, eksperimentlarni amalda sinab ko‘rish, so‘zlar va so‘z guruhlarini ekperiment asosida o‘rganish, gap va matnni eksperimental tadqiq etish, fonetika bo‘yicha eksperimentlar o‘tkazish, semantika bo‘yicha eksperimentlar o‘tkazish, paradigmatik assotsiatsiyalar metodini tajribada sinash, sintagmatik assotsiatsiyalar metodini tatbiq qilish, erkin assotsiatsiyalar metodini qo‘llash, anketalar tuzish va ularni tahlil qilish, mantni idrok qilishda myunsterber testi o‘tkazishkabi **malaka va ko‘nikmalar**ni egallagan bo‘lishi kerak.

Fanni o‘qib bo‘lgach, magistr-talaba nutqiy faoliyat nazariyasini to‘la egallagan bo‘lishi, psixolingvistik tadqiqotlardan foydalanishi, matnlarni psixolingvistik tahlil qila olishi va kelgusi faoliyatida psixolingvistikadan olgan nazariy bilimlarini amalda qo‘llashi kerak.

**Fanning o‘quv rejadagi boshqa fanlar bilan o‘zaro bog‘liqligi va**

**uslubiy jihatidan uzviy ketma-ketligi**

“Psixolingvistika” fani lingvistikaning tarkibiy qismi hisoblanib, u “Amaliy xorijiy til”, “Nutq madaniyati” va “Psixologiya”fanlari bilan bog‘liq.

“Psixolingvistika” fani “Lingvokulturologiya”, “Matn tilshunosligi”, “Nazariy tilshunoslik masalalari” va “Pragmalingvistika” fanlari bilan uzviy ketma-ket bog‘langan bo‘lib, u fanlarning integratsiyalashuvi jarayonida markaziy o‘rinni egallaydi.

**Fanning ilm-fan va ishlab chiqarishdagi o‘rni**

Oliy o‘quv yurtlarida filologik ta’limni yo‘lga qo‘yishda ushbu fan muhim ahamiyat kasb etadi. “Psixolingvistika” fanini to‘liq o‘zlashtirish nafaqat ta’lim tizimi, balki magistrantning mustaqil ilmiy tadqiqot olib borishi uchun zamin hozirlaydi. Shuningdek, “Psixolingvistika” fanining nazariy masalalarini amaliyotda qo‘llay olish, xususan, psixolingvistik modellarni ishlab chiqish va ularni matnlarga tatbiq qilish, matnlarni psixolingvistik tahlil qilish, eksperiment metodlarini qo‘llash, assotsiativ munosabatlar doirasida tajribalar o‘tkazish mazkur fanning ishlab chiqarishdagi o‘rnini belgilaydi.

**Fanni o‘qitishda foydalaniladigan zamonaviy axborot va pedagogik texnologiyalar**

“Psixolingvistika” fanini o‘rganish quyidagi pedagogik texnologiyalar: “keys-stadi”, “bumerang”, inter-faol usullardan “klaster”, “matbuot konferensiyasi”, “baliq skeleti” va h.k. qo‘llagan holda amalga oshiriladi. Fanning mohiyatidan kelib chiqqan holda “assotsiativ eksperiment” usulidan ham foydalanish tavsiya etiladi. Shuningdek, fanni o‘zlashtirishda darslik, o‘quv va uslubiy qo‘llanmalar, o‘quv-uslubiy majmua, ma’ruza kurslari, ma’ruza matnlari, tarqatma materiallar, texnik vositalar, slaydlar, mulьtimedia namoyishlaridan keng foydalaniladi.

**Asosiy qism**

**Fanning nazariy mashg‘ulotlari mazmuni**

**Psixolingvistika nutqiy faoliyat haqidagi fan**

Psixolingvistikaning ob’ekti va predmeti. Psixolingvistikaning o‘ziga xos xususiyatlari: inson omili, vaziyat omili, eksperiment tamoyili. Tushunchaviy-terminologik apparati. Psixolingvistika psixologik fan sifatida. Psixolingvistika va tilshunoslik. Individ va kommunikatsiya. Psixolingvistikaning boshqa fanlar bilan o‘zaro bog‘liqligi.

**Psixolingvistikaning shakllanishi va rivojlanishi tarixi**

Psixolingvistikaning psixologik va lingvistik manbalari. Dastlabki psixolingvistik g‘oyalar. V.Fon Gumboldning antinomiyasi. “Yosh grammatikachilar” nazariyasi: individual psixologiya. “Yosh grammatikachilar” nazariyasining inqirozi. Psixolingvistikaning mustaqil fan sifatida shakllanishi. L.S.Vigotskiy - psixolingvistikaning asoschilaridan biri. Ichki nutq haqidagi ta’limot.

**Amerika psixolingvistik maktabi: bixeviorizm, neobixeviorizm**

 Psixolingvistika – 54. Charlz Osgudning kommunikatsiya modeli. Inson kommunikatsiyasiga lingvistikadan yondashish. Inson kommunikatsiyasiga psixologiyadan yondashish. Inson kommunikatsiyasiga informatsiya nazariyasidan yondashish. Inson kommunikatsiyasining sxemasi. Bixeviorizm, neobixeviorizm. Stimul (S) va reaksiya (R). Assotsiativ munosabatlar.

**J. Miller va N. Xomskiy transformatsion maktabi**

Noam Xomskiyning transformatsion-generativ grammatikasi. Tranformatsion modelning birinchi varianti, uning umumiy strukturasi va xususiyatlari. Tranformatsion modelning tabiiy til ifodalarini avtomatik sxemalarga solishdagi ahamiyati. Tranformatsion modelning ikkinchi varianti. Undagi “botiniy” struktura va “zohiriy” struktura tushunchalari. N. Xomskiyning *competence* (lisoniy qobiliyat) va *performance* (lisoniy faollik) tushunchalari. Jorj Miller ta’limotining asosiy xususiyatlari. J. Millerning kommunikatsiya modeli.

**Nutq ontogenezi**

Tabiatdagi hayvonlar tili. Maugli bolalar. Tilni o‘zlashtirish (nutq ontogenezi) haqidagi qarashlar. Til qobiliyati. Til bilimi va tilni qo‘llash o‘rtasidagi aloqa. Bolalar nutqining o‘ziga xos xususiyatlari. Bolalar nutqida protosemantik belgilarning shakllanishi. Bolalar nutqida semantik bosqich. Bolalarning so‘z yasash malakasini egallashi. Bolalar nutqining shakllanishida kattalar nutqining ahamiyati. Bolalar nutqiy va intellektual faoliyatining shakllanishida ijtimoiylashishning asosiy jihatlaridan biri ekanligi. Bolalar nutqidagi xatoliklar.

**Nutqiy faoliyat va uning turlari**

“Nutqiy faoliyat” tushunchasi. Nutqiy faoliyatning tuzilishi. Nutqiy faoliyatning psixologik mexanizmi. Nutqiy faoliyat turlari. Verbal va noverbal tafakkur. Nutqiy faoliyatning predmetlik (psixologik) mohiyati. Nutqiy faoliyatda til va nutqning funksiyalari.

**Nutq yaratilishi**

Nutq yaratilishining psixolingvistik talqini. Nutq – faoliyat. Faoliyatning etakchi va yordamchi turlari. L.S.Vigotskiy modeli. Tafakkur va nutq. Ong tuzilishining sistemliligi. Fikrdan ma’noga, ma’nodan so‘zga. Ichki so‘z. A.R.Luriya modeli. Ifodaning dinamik sxemasi. Nutqning yaratilishidagi uch bosqich. 1.Semantik bosqich. Matnning temasi va remasi. 2. Ichki nutq. 3. Yoyiq nutqiy ifodalarning shakllanishi. A.A. Leontev modeli.Ifodaning grammatik-cemantik tomonlarini dasturlash. Ifodaning grammatik realizatsiyasi va so‘z tanlash. Sintagmalarni motorli dasturlash.

**Nutq idroki (matnni tushunish)**

Matnni qabul qilish (matnni tushunish). Matn mazmunni chiqarib olish. Nutqiy yoki jismoniy javob qaytarish. Murojaatni e’tiborga olib qo‘yish. Xabar-1ni xabar-2 ga mos kelmasligi. Matnni yaratish va tushunishda samaradorlik, tejamkorlik va ishonchlilik tamoyillari.

**Matnni psixolingvistik yondashuv asosida o‘rganish**

Mantni lingvistik mohiyati ochishda til vositalarining o‘rni. Matnning psixolingvistik tahlilida individning til va tafakkur faoliyatining o‘rni. Matnning kommunikatsiya aktining shakli ekanligi. “Muallif (matn tuzuvchi)”, “matn” va “retsipient” tushunchalari. Nutqni qabul qilishning uch asosiy darajasi.

**Psixolingvistik tadqiqot metodlari**

Eksperiment metodlar. Eksperiment turlari. Fonetika, semantika doirasidagi eksperimental ishlar. Assotsiatsiyaning paradigmatik va sintagmatik ko‘rinishlari. Assotsiativ ekperiment va uning turlari. Erkin assotsiativ eksperiment. Yo‘naltirilgan assotsiativ eksperiment. Zanjirli assotsiativ eksperiment. Assotsiativ me’yorlar lug‘atlarining yaratilishi. So‘zlar va so‘z guruhlarini ekperiment asosida o‘rganish. Gap va matnning eksperimental tadqiqi. Psixolingvistikadagi transformatsion yo‘nalish vakillarining perifraza ustida olib borgan tajribalari. Matn ma’noviy strukturasini tadqiq qilishda “tayanch so‘zlar” majmui metodikasining afzalligi.

**Patopsixolingvistika**

Nutq patologiyasi va uning psixolingvistik usullar asosida o‘rganilishi. Nutq patologiyasini asosiy ko‘rinishlari. Afaziyaning o‘rganilish tarixi. Afaziya va uning turlari. Total afaziya. Qisman afaziya. Motor afaziya. Sensor afaziya. Akustik afaziya. Semantik afaziya. Telegraf usuli. Alaliya va uning ko‘rinishlari. **Sensor alaliya. Motor alaliya. Sensomotor alaliya.** Nutqning fiziologik markazlari. Broka markazi. Vernike zonasi. Shizofreniyada nutq tashkil qilishning xususiyatlari.

**Etnopsixolingvistika**

 Til va madaniyat. So‘zning milliy-madaniy xususiyatlari. Noverbal nutqning milliy-madaniy xususiyatlari. Lakunalar. Nutqiy muoamala. Bilingvizm va uning turlari. Chet tili o‘rganishdagi xatoliklar. Xorijliklar nutqi. Madaniy shok. Lingvistik shok. Madaniyatlararo muloqot.

**Ma’ruza soatlarining mavzular bo‘yicha taqsimlanishi**

|  |  |  |
| --- | --- | --- |
| **№** | **Mavzular** | **Soat** |
| 1 | psixolingvistikaning ahamiyati va uning boshqa fanlar bilan bog‘liqligi  | 2 |
| 2 | Psixolingvistikaning shakllanishi va rivojlanishi tarixi | 2 |
| 3 | Amerika psixolingvistik maktabi: bixeviorizm, neobixeviorizm (“Klaster”) | 2 |
| 4 | Transformatsion-generativ grammatika maktablari (“Zinama-zina”) | 2 |
| 5 | Nutqiy faoliyat inson faoliyatining maxsus turi sifatida  | 2 |
| 6 | Nutqning yaratilishi  | 2 |
| 7 | Nutqni idrok qilinishi  | 2 |
| 8 | Nutq ontogenezi | 2 |
| 9 | Psixolingvistik tadqiqot metodlari | 2 |
| 10 | Neyrolingvistikaning nazariy asoslari  | 2 |
| 11 | Kriminalistika va sud psixologiyasidagi psixolingvistika  | 2 |
| 12 | Etnopsixolingvistika  |  |
| 13 | Ijtimoiy psixolingvistika masalalari. Bilingvizm  | 2 |
| Jami | 26 |

**Amaliy mashg‘ulotlarni tashkil etish bo‘yicha**

**ko‘rsatma va tavsiyalar**

Amaliy mashg‘ulotlarda magistrantlar psixolingvistika fanining mohiyatini anglatuvchi asosiy masalalar va konsepsiyalar, xususan, inson omili, vaziyat omili, tajribaga tayanish omili, til qobiliyati va til faolligi, nutq faoliyati, matnning yaratilishi va idrok qilinishi, nutq patologiyasi, bolalar nutqining shakllanishi va h.k. larni tahlil qilish bo‘yicha ko‘nikmalar hosil qilishi va erishilgan natijalarni kelgusi ilmiy tadqiqotlarida qo‘llay bilishi nazarda tutiladi.

**Amaliy mashg‘ulot soatlarining mavzular bo‘yicha taqsimlanishi**

|  |  |  |
| --- | --- | --- |
| **№** | **Mavzular** | **Soat** |
| 1 |  Psixolingvistika konsepsiyalari, ta’limotlari, masalalari va metodlari | 2 |
| 2 |  Psixolingvistika tarixi, nazariy muammolari, materiallari, amaliy tatbiqi | 2 |
| 3 | Psixolingvistikaning shakllanishi (I.Boduen de Kurtene, L.Shcherba, G.Osgud, T.Sibeok) (“Aqliy hujum”) | 2 |
| 4 | Nutqning voqealanish darajasi (“Breynstorming”) | 2 |
| 5 |  Lisoniy qobilyat va lisoniy faoliyat | 2 |
| 6 | Psixolingvistikada madaniy - tarixiy oqimning yuzaga chiqishi (L.Vigotskiy)  | 2 |
| 7 | Bola nutqining shakllanish bosqichlari | 2 |
| 8 | Psixolingvistik tadqiqot metodlari (“Assotsiativ eksperiment”) | 2 |
| 9 | Matnni psixolingvistik yondashuv asosida o‘rganish (“Matbuot konferensiyasi”) | 2 |
| 10 | Neyrolingvistikaning nazariy asoslari  | 2 |
| 11 | Kriminalistika va sud psixologiyasidagi psixolingvistika  | 2 |
| Jami | 22 |

**Izoh:** Amaliy mashg‘ulotlarni tashkil etish bo‘yicha kafedra professor-o‘qituvchilari tomonidan ko‘rsatma va tavsiyalar ishlab chiqiladi. Magistrantlar ma’ruza mashg‘ulotlarida olgan bilim va ko‘nikmalarini amaliy mashg‘ulotlarda mustahkamlaydilar. Bunga jamoa bo‘lib muammolar ustida bahs-munozaralar uyushtirish va mustaqil ishlash yo‘li bilan erishiladi. Mustaqil ishlashda o‘quv qo‘llanma, uslubiy qo‘llanma, tarqatma va ko‘rgazmali ashyolarning ahamiyati kattadir.

**Seminar mashg‘ulotlarini tashkil etish bo‘yicha**

**ko‘rsatma va tavsiyalar**

 Seminar mashg‘ulotlarida magistrantlar psixolingvistikaga oid ma’lumotlar bilan mustaqil tanishishga, fanga oid nazariy qarashlarni tahlil va talqin etishga yo‘naltiriladi. Magistrantlar egallagan bilimlarini dars paytida ma’ruza yoki munozara shaklida namoyon etadi. Seminar mashg‘ulotlarida magistrantlar psixolingvistikaga oid ta’limotlar haqida amaliy ko‘nikma va malaka hosil qiladilar.

**Seminar mashg‘ulot soatlarining mavzular bo‘yicha taqsimlanishi**

|  |  |  |
| --- | --- | --- |
| **№** | **Mavzular** | **Soat** |
| 1 | Psixolingvistika - nutqiy faoliyat haqidagi fan (“Elpig‘ich”) | 2 |
| 2 | Psixolingvistikaning shakllanishi va rivojlanishi tarixi | 2 |
| 3 | Amerika psixolingvistik maktabi: bixeviorizm, neobixeviorizm (“Klaster”) J. Miller va N. Xomskiy transformatsion maktabi (“Zinama-zina”) | 2 |
| 4 | Nutq ontogenezi  | 2 |
| 5 | Nutqiy faoliyat va uning turlari (“Bumerang”) | 2 |
| 6 | Nutq yaratilishi  | 2 |
| 7 | Nutq idroki (matnni tushunish) | 2 |
| 8 | Matnni psixolingvistik yondashuv asosida o‘rganish (“Matbuot konferensiyasi”) | 2 |
| 9 | Psixolingvistik tadqiqot metodlari (“Assotsiativ eksperiment”) | 2 |
| 10 | Etnopsixolingvistika | 2 |
| 11 | Ijtimoiy psixolingvistika masalalari. Bilingvizm  | 2 |
| Jami | 22 |

 **Izoh:** Seminar mashg‘ulotlari magistrantlarni psixolingvistikaga oid ma’lumotlar bilan mustaqil tanishishga, ularni tahlil va talqin etishga yo‘naltiradi. Talabalar egallagan bilimlarini darslarda munozara yoki ma’ruza shaklida himoya qiladi.

**Mustaqil ta’limni tashkil etishning shakli va mazmuni**

 “Psixolingvistika” fanini o‘rganuvchi magistrantlar auditoriyada olgan nazariy bilimlarini mustahkamlash va tilshunoslikdagi amaliy masalalarni echishda ko‘nikma hosil qilish uchun mustaqil ta’lim tizimiga asoslanib, kafedra professor-o‘qituvchilari rahbarligida mustaqil ish bajaradilar. Mustaqil ta’lim professor-o‘qituvchining magistrantlarga avvalda berib qo‘yiladigan fanning mavzulari asosida tashkil etiladi. Bunda magistrantlar qo‘shimcha adabiyotlarni o‘rganib, internet saytlaridan foydalangan holda referatlar, kurs ishlari va ilmiy ma’ruzalar tayyorlaydilar, amaliy, seminar mashg‘ulotlari mavzusiga doir uy vazifalarini bajaradilar, ko‘rgazmali qurollar va slaydlar tayyorlaydilar.

Magistrantga mustaqil ishni tayyorlashda fanning xususiyatlarini hisobga olgan holda quyidagi shakllardan foydalanish tavsiya etiladi:

* amaliy mashg‘ulotlarga tayyorgarlik;
* seminar mashg‘ulotlariga tayyorgarlik;
* kurs ishini tayyorlash;
* darslik va o‘quv qo‘llanmalar bo‘yicha fan boblari va mavzularini o‘rganish;
* tarqatma materiallar bo‘yicha ma’ruzalar qismini o‘zlashtirish;
* maxsus adabiyotlar bo‘yicha referat va konspektlar tayyorlash;
* magistrantning o‘quv, ilmiy-tadqiqot ishlarini bajarish bilan bog‘liq bo‘lgan fan bo‘limlari va mavzularini chuqur o‘rganishi;
* faol va muammoli o‘qitish uslubidan foydalaniladigan o‘quv mashg‘ulotlarida faol qatnashish;
* masofaviy ta’limni tashkil etishda qatnashish.

 **Mustaqil ta’lim mavzulari va hajmi**

|  |  |  |
| --- | --- | --- |
| **Ishchi o‘quv dasturining mustaqil ta’limga oid bo‘lim va mavzulari** | **Mustaqil ta’limga oid topshiriq va tavsiyalar** | **Hajmi (soatda)** |
| **1** | **2** | **3** |
| 1. Amaliy mashg‘ulotlarga tayyorgarlik ko‘rish
 |  | 10 |
| 1. Seminar mashg‘ulotlariga tayyorgarlik ko‘rish
 |   | 10 |
| 1. Psixolingvistikaning zamonaviy yo‘nalishlari
 | Fanning asosiy masalalarini o‘zlashtirish | 6 |
| 1. Til, nutq va matn
 | Mavjud adabiyotlar bilan tanishish | 6 |
| 5. Turli nutq uslublarini psixolingvistik o‘rganish | Esperiment asosida nutq uslublarini tahlil qilish | 6 |
| 6. Nutq yaratish modellari va mexanizmlari | Nutq yaratilishi va qabul qilinishi haqida tushunchaga ega bo‘lish | 6 |
| 7. Tarjima madaniyatlararo muloqotning psixolingvistik aspektlari | Muqobilsiz leksika, lakunalar va realiyalarni o‘zaro farqlash | 6 |
| 8. Leksikani eksperimental o‘rganish | Assotsiativ eksperimentlar o‘tkazish: Anketa-so‘rovnoma; Myunsterber testi  | 8 |
|  Jami  | 58 |

**Dasturning axborot-uslubiy ta’minoti**

 “Psixolingvistika”ga oid darsliklar, o‘quv qo‘llanmalari, dissertatsiya va monografiyalar, internet ma’lumotlari dasturning axborot-metodik ta’minotini tashkil etadi.

Dasturdagi mavzularni o‘tishda ta’limning zamonaviy metodlaridan keng foydalanish, o‘quv jarayonini yangi pedagogik texnologiyalar asosida tashkil etish samarali natija beradi. Bu borada zamonaviy pedagogik texnologiyalarning “Klaster”, “Matbuot konferensiyasi”, “Bumerang”, “Elpig‘ich” hamda “Muammoli ta’lim” texnologiyasining “Munozarali dars” metodlaridan foydalanish, shuningdek, psixolingvistikaga doir slaydlardan foydalanish, turli ekperimentlar o‘tkazish va anketa-so‘rovnomalari tashkil qilish nazarda tutiladi.

**Ilova**

**Reyting nazoratlari va baholash mezonlari**

**Reyting nazorati jadvali**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **№** | **Reyting nazorat / shakli, maksimal ballari** | **1-JN** | **2-JN** | **3-JN** | **1-ON** | **2-ON** | **YAN** | **Ballar yig‘indisi** |
| **1.** | **Maksimal ball** | **15** | **15** | **10** | **15** | **15** | **30** | **100** |
| **2.** | **SHakli:****(test, yozma, og‘zaki)** | **og‘zaki** | **og‘zaki** | **yozma** | **test** | **yozma** | **yozma** |
| **3.** | **Muddati (haftalarda)** | **11** | **15** | **19** | **12** | **16** | **20** |

**Joriy nazoratni baholash mezonlari**

**1) 35-40 ball uchun talabaning joriy nazorati quyidagi talablarga javob berishi lozim:**

- berilgan savollarga batafsil javob berish, referat mavzusining mazmunini to‘la yoritish;

- matn tahlilini yuqori saviyada amalga oshirish;

- fikrni ilmiy-nazariy adabiyotlar yordamida asoslash;

- qo‘yilgan masala yuzasidan mustaqil mushohada yuritish;

- tizimli yondashish, uzviylikka amal qilish;

- imloviy, punktuatsion va uslubiy xatolarga yo‘l qo‘ymaslik(yozma bo‘lganda);

- og‘zaki bayonda ravonlik, adabiy uslub me’yorlariga to‘la amal qilish(og‘zaki bo‘lganda);

- nazariy jihatdan xulosalash.

**2)** **28-34 ball uchun talabaning joriy nazorati quyidagi talablarga javob berishi kerak:**

- taqdim etilgan savollar mazmunini anglash;

- mavjud ilmiy adabiyotlardan kelib chiqib, savollarga javob yozish (yozma bo‘lganda), referat mavzusining mohiyatini yoritish;

- mustaqil fikr yuritish;

- berilgan matnni tahlil qilish;

- tizimli yondashish;

- ba’zi imloviy xatolarning mavjudligi (yozma bo‘lganda);

- og‘zaki bayonda adabiy uslub me’yorlariga amal qilish(og‘zaki bo‘lganda);

- ilmiy xulosalarni bayon qilish;

**3)** **22-27 ball uchun talabaning joriy nazorati quyidagi talablarga javob berishi lozim:**

- savollar va referat mavzusining mohiyatini tushunish;

- berilgan matnni qisman tahlil qilish;

- bildirilayotgan mulohazalarni nazariy jihatdan asoslash;

- qo‘yilgan vazifalar yuzasidan mustaqil fikr yuritish;

- javoblarda qisman tizimli yondashuv va uzviylikning mavjudligi;

- ayrim imloviy, uslubiy, punktuatsion xatolarga yo‘l qo‘yish (yozma bo‘lganda);

- og‘zaki bayonda ravonlikning buzilganligi(og‘zaki bo‘lganda);

- muayyan xulosalarni qayd etish;

**4)** **quyidagi hollarda talabaning joriy nazorati 0-21 ball bilan baholanishi mumkin:**

- qo‘yilgan masala haqida tasavvurning mavjudligi;

- savollarga javob yozish hamda referat mavzusini yoritishda ilmiy-nazariy qoidalarga rioya qilmaslik;

- berilgan matnni tahlil qila olmaslik;

- fikrning nazariy adabiyotlar yordamida etarlicha asoslanmaganligi;

- tizimli yondashuv va uzviylik tamoyillariga amal qilinmaganligi;

- ishda imloviy, uslubiy, punktuatsion xatolarga yo‘l qo‘yish (yozma bo‘lganda);

- og‘zaki bayonda ravonlikning yo‘qligi(og‘zaki bo‘lganda);

- xulosalarda yondashuvning yuzaki ekanligi.

**Oraliq nazoratni baholash mezonlari**

 **1) 26-30 ball uchun talabaning bilim darajasi quyidagilarga javob berishi lozim:**

* berilgan testlar va savollariga to‘liq va aniq javob berish;
* mustaqil fikr yuritish;
* imloviy, punktuatsion va uslubiy xatolarga yo‘l qo‘ymaslik(yozma bo‘lganda);
* savollarning mazmun – mohiyatini chuqur anglash;
* o‘tilgan mavzular bo‘yicha to‘liq tasavvurga ega bo‘lish;
* ilmiy-nazariy adabiyotlarda qayd etilgan mulohazalardan atroflicha xabardor bo‘lish.

**2) 22-25 ball uchun talabaning bilim darajasi quyidagilarga javob berishi kerak:**

* berilgan testlar va savollarga aniq javob berish;
* mustaqil fikr yuritish;
* savollarning mazmun – mohiyatini anglash;
* ba’zi imloviy xatolarning mavjudligi (yozma bo‘lganda);
* o‘tilgan mavzular bo‘yicha tasavvurga ega bo‘lish;
* ilmiy-nazariy adabiyotlarda qayd etilgan mulohazalardan xabardor bo‘lish.

 **3) 17-21 ball uchun talabaning bilim darajasi quyidagilarga**

* berilgan testlar va savollarga javob berish;
* mustaqil fikr yuritish;
* savollarning mohiyatini tushunish;

- ayrim imloviy, uslubiy, punktuatsion xatolarga yo‘l qo‘yish (yozma bo‘lganda);

* o‘tilgan mavzular bo‘yicha qisman tasavvur hosil qilish;
* ilmiy-nazariy adabiyotlarda qayd etilgan mulohazalardan ma’lum darajada xabardor bo‘lish.

 **4) quyidagi hollarda talabaning bilim darajasi 0-16 ball bilan baholanishi mumkin:**

* testlar va savollarga berilgan javoblarning aniq emasligi;
* mustaqil fikr yuritishning yo‘qligi;
* savollarning mazmun – mohiyatini anglamaslik;
* ishda imloviy, uslubiy, punktuatsion xatolarga yo‘l qo‘yish (yozma bo‘lganda);
* o‘tilgan mavzular bo‘yicha tasavvurga ega bo‘lmaslik;
* ilmiy-nazariy adabiyotlarda qayd etilgan mulohazalardan bexabarlik.

**YAkuniy nazoratni baholash mezonlari**

**1) 26-30 ball uchun talabaning bilim darajasi quyidagilarga javob berishi lozim:**

- matnni yaratish va qabul qilish jarayonlarini tushunish;

- matnni psixolingvistik tahlil qila olish va natijalarni qo‘llay olish;

- kommunikatsiya jarayonidagi psixolingvistik vositalarni qo‘llay bilish;

- kodlash va dekodlash jarayonlarining mohiyatini tushunish;

- zamonaviy psixolingvistik nazariyalarni tavsiflay olish va ularga munosabat bildirish;

- nutq patalogiyasining kelib chiqish sabablarini ko‘rsata olish;

- psixolingvistik eksperimentlarni amalda qo‘llay bilish;

- assotsiativ munosabatlar metodini amalda sinash;

- anketalarni mustaqil tuza olish;

 - ijodiy fikrlay olish va xulosalar chiqara bilish.

 **2) 22-25 ball uchun talabaning bilim darajasi quyidagilarga javob berishi kerak:**

- matnni psixolingvistik tahlil qila olish va natijalarni qo‘llay olish;

- kommunikatsiya jarayonidagi psixolingvistik vositalarni qo‘llay bilish;

- kodlash va dekodlash jarayonlarining mohiyatini tushunish;

- zamonaviy psixolingvistik nazariyalarni tavsiflay olish va ularga munosabat bildirish;

- nutq patalogiyasining kelib chiqish sabablarini ko‘rsata olish;

- psixolingvistik eksperimentlarni amalda qo‘llay bilish;

- ijodiy fikrlay olish va xulosalar chiqara bilish.

**3) 17-21 ball uchun talabaning bilim darajasi quyidagilarga javob berishi lozim:**

- matnni psixolingvistik tahlil qila olish va natijalarni qo‘llay olish;

- kodlash va dekodlash jarayonlarining mohiyatini tushunish;

- psixolingvistik eksperimentlarni amalda qo‘llay bilish;

- ijodiy fikrlay olish va xulosalar chiqara bilish.

**4) quyidagi hollarda talabaning bilim darajasi 0-16 ball bilan baholanishi mumkin:**

- mavzu haqida aniq tasavvurga ega bo‘lmaslik;

- matnni psixolingvistik tahlil qilishda chalkashliklarga yo‘l qo‘yilganlik;

- javoblarda imloviy va uslubiy xatolar mavjud bo‘lsa.

**Foydalaniladigan asosiy darsliklar va o‘quv qo‘llanmalar ro‘yxati**

**Asosiy adabiyotlar:**

1. Usmanova Sh. “Psixolingvistika” fanidan ma’ruza kurslari. –Toshkent: Universitet, 2014.

2. Belyanin V. P. Psixolingvistika. Uchebnoe posobie. –M.: Flinta, 2008.

3. Gluxov V.P. Osnovы psixolingvistiki. Uchebnoe posobie. – M.: ACT: Astrelь, 2008.

4. Karaseva O.F., Safonova O.A. Psixolingvistika: novыe texnologii analiza poeticheskogo teksta. Uchebnoe posobie. – Krasnodar, 2012.

**Qo‘shimcha adabiyotlar:**

5. Psixolingvistika. O‘quv-uslubiy majmua. –Toshkent: Universitet, 2011.

6. Axutina T.V. Porojdenie rechi. Neyrolingvisticheskiy analiz sintaksisa. - M., MGU, 1989.

7. Velichkovskiy B.M. Sovremennaya kognitivnaya psixologiya. - M., 1982.

8. Vensov A.V., Kasevich V.B. Problemы vospriyatiya rechi. - SPb., 1994.

9. Vыgotskiy L.S. Mыshlenie i rechь // Sobr.soch.: v 8 t. - M., 1982. T.1.

10. Jinkin N.I. Rechь kak provodnik informatsii. - M., 1982.

11. Zalevskaya A.A. Vvedenie v psixolingvistiku. Uchebnik. - M., Rossiyskiy gosudarstvennыy gumanitarnыy universitet, 1999.

12. Leontьev A.A. Psixolingvisticheskie edinitsы i porojdenie rechevogo vыskazыvaniya. - M., 1969.

13. Leontьev A.A. YAzыk, rechь, rechevaya deyatelьnostь. - M., 1969.

14. Leontьev A.A. Osnovы psixolingvistiki. - M., 1997.

15. Luriya A.R. Rechь i mыshlenie. - M., 1975.

16. Luriya A.R. YAzыk i soznanie. - M., 1979.

17. Ovchinnikova I.G. Assotsiatsii i vыskazыvanie: struktura i semantika. - Permь, 1994

18. Petrenko V.F. Osnovы psixosemantiki soznaniya. - M., 1997.

19. Psixolingvistika / Sost. i red. A.M.SHaxnarovich. - M., 1984.

20. Saxarnыy L.V. Vvedenie v psixolingvistiku. - L., 1989.

21. Fyodorova O.V. Osnovы eksperimentalьnoy psixolingvistiki. Uchebnoe posobie. –M.: Sputnik, 2008.

22. Frumkina R.M. Psixolingvistika. - M., 2001.

23. SHaxnarovich A.M. Problemы psixolingvistiki. -M., 1987.

 **Elektron manbalar:**

24. Psixolingvistika. O‘quv-uslubiy majmua. –Toshkent: Universitet, 2011. O‘zMU O‘zbek filologiyasi fakulьteti kutubxonasi

25. http://en.wikipedia.org/wiki/Psycholinguistics

26. http://www.utexas.edu/courses/linguistics/resources/psycholing

27. http://www.psycholinguisticsarena.com

28. http://www.nici.kun.nl/Divisions/d1/index.html

29. http://locutus.ucr.edu

30. http://www.ziyo-net.uz

31. http://www.kutubxona.uz